Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
1 ก.พ. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 6.87 จุด (0.42%) ปิดภาคเช้าที่ 1,648.60 จุด ด้วยมูลค่าการซื้อขาย 20,248.63 ล้านบาท
Most Positive Impact: PTT (+2.1 จุด), AOT (+0.7 จุด), BAY (+0.54 จุด)
Most Negative Impact: SCC (-0.47 จุด), CPALL (-0.44 จุด), BJC (-0.2 จุด)
แนวโน้มตลาดบ่าย
ตลาดหุ้นไทยปรับตัวเพิ่มขึ้นนำโดยกลุ่มพลังงาน(+2.4 จุด) ธนาคาร(+1.41 จุด) สื่อสาร(+0.88 จุด) ขนส่ง(+0.65 จุด) เป็นต้น ส่วนกลุ่มที่ปรับตัวลง ได้แก่ กลุ่มพาณิชย์(-0.88 จุด)
หลังจากการเจรจาข้อพิพาทการค้าจบลงตลาดหุ้นในภูมิภาคเอเชียส่วนใหญ่ปรับตัวเพิ่มขึ้น ได้แก่ ฟิลิปปินส์(+1.5%) จีน(+0.63%) อินเดีย(+0.40%) อินโดนีเซีย(+0.28%) เป็นต้น
การเจรจาข้อพิพาทการค้ามีความคืบหน้าแต่ยังต่อรอข้อสรุปที่ชัดเจนในการประชุมกันของผู้นำระดับประเทศระหว่างปธน.ทรัมป์ และปธน.สี เพื่อทำข้อตกลงในประเด็นสำคัญ คาดว่าจะได้ข้อสรุปที่เป็นรูปเป็นร่างก่อนถึงกำหนดเส้นตายในช่วงต้นเดือน มี.ค.
รายงานดัชนีราคาผู้บริโภคเดือน ม.ค. ออกมาที่ 0.27% YoY สอดคล้องกับที่ตลาดคาดการณ์ไว้ ทั้งนี้คาดการณ์ผลการประชุมกนง.สัปดาห์หน้าจะยังคงอัตราดอกเบี้ยที่ 1.75%
วันนี้ SET Index ปรับตัวเพิ่มขึ้นต่อเนื่องโดยยังมีแนวต้านอยู่ที่ 1,650 จุด ยังคงมอง SET Index มีโอกาสพักตัว ภาพใหญ่สำหรับการลงทุนยังอยู่ที่กระแสเงินจากต่างชาติไหลเข้า สำหรับหุ้นเด่นภาคบ่ายเลือก ERW ที่คาดผลประกอบการไตรมาส 1/2562 จะเติบโตหนุนจากโรงแรมเจดับบลิวแมริออทที่กลับมาเปิดให้บริการเต็มรูปแบบ และจำนวนนักท่องเที่ยวจีนที่ฟื้นตัวมากขึ้น นอกจากนี้ ERW ยังมี Foreign ownership ในระดับต่ำกว่าค่าเฉลี่ยมีโอกาสถูกต่างชาติซื้อเพิ่ม
ประเด็นน่าติดตามสัปดาห์หน้า วันจันทร์ยูโรโซนจะมีการรายงานดัชนีราคาผู้ผลิต(PPI) ประจำเดือนธ.ค. โดยตลาดคาดการณ์ -0.2% MoM และวันพุธติดตามการประชุมกนง.เพื่อกำหนดนโยบายทางการเงิน
หุ้นแนะนำ AOT STEC BJC